नई दिल्ली: थोक मूल्य सूचकांक पर आधारित महंगाई जून में बढ़ कर 5.77% पर पहुंच गई। मुख्य रूप से सब्जियों और पेट्रोल, डीजल जैसे ईंधन के महंगा होने से महंगाई का दबाव बढ़ा है। मई में थोक मूल्य सूचकांक पर आधारित महंगाई 4.43% और पिछले साल जून में 0.90% थी। आज जारी सरकारी आंकड़ों के अनुसार खाद्य वस्तुओं के वर्ग में महंगाई जून 2018 में 1.80% रही जो मई में 1.60% थी। सब्जियों के भाव सालाना आधार पर 8.12% ऊंचे रहे। मई में सब्जियों की कीमतें 2.51% बढ़ी थीं।